Buolkalachas
Buolkalachas (rus. Буолкалах, Буолкалаах) – upė Rusijoje, Jakutijoje (Olenioko ir Buluno ulusuose); Olenioko kairysis intakas. Prasideda pelkėse Šiaurės Sibiro žemumos pietuose, teka į šiaurės rytus. Įteka į Olenioką 6,9 km nuo jo žiočių, į pietus nuo Ust Olenioko. Didžiausias intakas: Chastachas (dešinysis). Laikosi užšalusi nuo spalio iki birželio. Pakrantės negyvenamos.